CELEX: 62014TB0189
Language: hr
Date: 2014-07-25 00:00:00
Title: Predmet T-189/14 R: Rješenje predsjednika Općeg suda od 25. srpnja 2014. – Deza protiv ECHA-e ( „Privremena pravna zaštita — Pristup dokumentima — Uredba (EZ) br. 1049/2001 — Dokumenti u posjedu ECHA-e koji sadrže podatke koje joj je dalo poduzeće u okviru svog zahtjeva za odobrenje korištenja kemijske tvari — Odluka kojom se trećoj osobi odobrava pristup dokumentima — Zahtjev za odgodu primjene — Hitnost — Fumus boni juris — Odvagivanje interesa” )

8.9.2014   
            
            
               HR
            
            
               Službeni list Europske unije
            
            
               C 303/32
            
         Rješenje predsjednika Općeg suda od 25. srpnja 2014. – Deza protiv ECHA-e
   (Predmet T-189/14 R)
   ((„Privremena pravna zaštita - Pristup dokumentima - Uredba (EZ) br. 1049/2001 - Dokumenti u posjedu ECHA-e koji sadrže podatke koje joj je dalo poduzeće u okviru svog zahtjeva za odobrenje korištenja kemijske tvari - Odluka kojom se trećoj osobi odobrava pristup dokumentima - Zahtjev za odgodu primjene - Hitnost - Fumus boni juris - Odvagivanje interesa”))
   2014/C 303/40
   Jezik postupka: češki
   
      Stranke
   
   
      Tužitelj: Deza, a.s. (Valašské Meziříčí, Češka Republika) (zastupnik: P. Dejl, odvjetnik)
   
      Tuženik: Europska agencija za kemikalije (ECHA) (zastupnici: A. Iber, M. Heikkilä i T. Zbihlej, agenti)
   
      Predmet
   
   Zahtjev za odgodu primjene Odluke ECHA-e od 24. siječnja 2014. o otkrivanju pojedinih podataka koje je tužitelj dao u okviru postupka povodom zahtjeva za odobrenje korištenja kemijske tvari bis(2-ethilheksil) ftalat (DEHP).
   
      Izreka
   
   
               1.
            
            
               Odgađa se primjena Odluke AFA-C-0000004274-77-09/F Europske agencije za kemikalije (ECHA) od 24. siječnja 2014. u dijelu u kojem se njome, sukladno Uredbi (EZ) br. 1049/2001 Europskoga parlamenta i Vijeća od 30. svibnja 2001. o javnom pristupu dokumentima Europskoga parlamenta, Vijeća i Komisije, trećoj osobi odobrava pristup verziji izvješća o kemijskoj sigurnosti i analizi rješenja za nadomjestak tvari bis(2-ethilheksil) ftalata (DEHP), koja sadrži više detalja nego verzija s izostavljenim dijelovima preciziranim u zahtjevu za privremenu zaštitu te navedenim u prilozima A.4.5 i A.4.6 tog zahtjeva, uz izuzetak, prvo, podataka o razvrstavanju i označavanju tvari i, drugo, podataka koji se specifično i isključivo odnose na Arkema France, Grupa Azoty Zakłady Azotowe Kędzierzyn S.A. i Vinyloop Ferrara S.p.A.
            
         
               2.
            
            
               Nalaže se ECHA-i da se suzdrži od otkrivanja:
               
                           —
                        
                        
                           izvješća o kemijskoj sigurnosti i analizi rješenja za nadomjestak tvari bis(2-ethilheksil) ftalat (DEHP) iz točke 1. ove izreke, u verziji koja sadržava više detalja od one definirane u spomenutoj točki 1.;
                        
                     
                           —
                        
                        
                           izvješćâ o kemijskoj sigurnosti i analizâ rješenja za nadomjestak tvari bis(2-ethilheksil) ftalat (DEHP) podnesenih od strane Arkema France, Grupa Azoty Zakłady Azotowe Kędzierzyn i Vinyloop Ferrara, koja su bila predmet odluka ECHA-e od 24. siječnja 2014. AFA-C-0000004280-84-09/F, AFA-C-0000004275-75-09/F i AFA-C-0000004151-87-08/F, u mjeri u kojoj su ti dokumenti identični onima koji su zaštićeni sukladno točki 1. ove izreke.
                        
                     
         
               3.
            
            
               O troškovima će se odlučiti naknadno.